Diari Oficial de la Generalitat Valenciana


Sumari del DOGV 5948, del 05-02-2009 (2009/1205)

RESOLUCIÓ de 3 de febrer de 2009, de la Direcció General d'Administració Autonòmica, per la qual s'executa la Sentència número 478/2008, de 19 de maig de 2008, de la Secció Segona de la Sala del Contenciós administratiu del Tribunal Superior de Justícia de la Comunitat Valenciana.
-----------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   5948

Data del DOGV
:   05-02-2009

Secció del DOGV
:   II. AUTORITATS I PERSONAL - B) NOMENAMENTS I CESSAMENTS

Número del document
:   2009/1205


Data del document
:   03-02-2009

Organisme emissor
:   Conselleria de Justícia i Administracions Públiques

Tipus de document
:   Resolució

Correcció d'errades

Anàlisi jurídica

 Descriptors 

:   * concurs administratiu
    * recurs administratiu
    * execució de sentència

RESOLUCIÓ de 3 de febrer de 2009, de la Direcció General d'Administració Autonòmica, per la qual s'executa la Sentència número 478/2008, de 19 de maig de 2008, de la Secció Segona de la Sala del Contenciós administratiu del Tribunal Superior de Justícia de la Comunitat Valenciana. [2009/1205]  
Vista la Sentència núm.478/2008, de 19 de maig de 2008, de la Secció Segona de la Sala Contenciosa Administrativa del Tribunal Superior de Justícia de la Comunitat Valenciana, per la qual s'estima en part el recurs d'apel·lació interposat per Ricardo Rafael Ortí Sanz, contra la Sentència número 371/2006, de data 16 d'octubre, recaiguda en el procediment abreviat 293/2005 del Jutjat Contenciós Administratiu número 7 de València, el pronunciament del qual es revoca i en el seu lloc es resol l'estimació parcial del recurs contenciós administratiu interposat per Ricardo Rafael Ortí Sanz, contra la Resolució del director general d'Administració Autonòmica, de 26.10.2004, que confirma la de 22.07.2004, per la qual es va procedir a l'adjudicació definitiva de destinacions als participants en la convocatòria del Concurs de Mèrits 6/2003, que s'anul·la en part, per ser contrària a dret, i es reconeix com a situació jurídica individualitzada del recurrent el seu dret a l'assignació de 1.50 punts per la titulació de la llicenciatura en Ciències de l'Educació.  
Reunida la Comissió de Valoració del concurs de mèrits 06/2003 el dia 17 d'octubre de 2008, la mateixa, en compliment de l'esmentada Sentència, va acordar assignar 1,50 punts en concepte de titulació acadèmica per a les places sol·licitades per Ricardo Rafael Ortí Sanz, la qual cosa suposa modificar la puntuació total assignada a l'interessat, que aconsegueix una valoració de 23.53 punts.  
En la sol·licitud de participació de la persona interessada, en el Concurs de Mèrits 06/2003, consta com a primer lloc, en l'orde de preferència, el número 17533, director d'Oficina Comarcal, adjudicat en la Resolució del director general d'Administració Autonòmica, de 22.07.2004, a Juan Francisco Pons Grau, amb una puntuació total de 22,70 punts.   
En conseqüència, procedix adjudicar el lloc de treball número 17012, director d'Oficina Comarcal, adscrit a la conselleria d'Agricultura, Pesca i Alimentació, Ricardo Rafael Ortí Sanz, que supera en puntuació al Sr. Pons Grau en execució de sentència.  
Atés el que disposen els articles 118 de la Constitució Espanyola, 17.2 de la Llei Orgànica 6/1985, d'1 de juliol, del Poder judicial i 103 i següents de la Llei 29/1998, de 13 de juliol, Reguladora de la Jurisdicció Contenciosa Administrativa, que estableixen l'obligatorietat de complir les sentències i la resta de resolucions fermes dictades pels jutges i tribunals.  
De conformitat amb les competències atribuïdes pel Decret 122/2007, de 27 de juliol, del Consell, pel qual s'aprova el Reglament Orgànic i Funcional de la Conselleria de Justícia i Administracions Públiques (DOGV núm. 5566, de 30.07.2007), i la resta de normes de general i pertinent aplicació, resolc:  
Primer. Adjudicar a Ricardo Rafael Ortí Sanz el lloc de treball número 17199, director d'Oficina Comarcal, adscrit a la Conselleria d'Agricultura, Pesca i Alimentació.  
Segon. La presa de possessió de Ricardo Rafael Ortí Sanz en el lloc de treball es produirà el dia 9 de març de 2009. Juan Francisco Pons Grau, que ocupa el lloc de treball afectat, cessarà d'ofici el dia 8 de març de 2009.  
Contra la present resolució podrà interposar incident d'execució de sentència davant del Jutjat Contenciós Administratiu número 7 de València, d'acord amb el que disposa l'article 109 de la Llei 2971998, de 13 de juliol, Reguladora de la Jurisdicció Contenciosa Administrativa.  
València, 3 de febrer de 2009.- El director general d'Administració Autonòmica: Pedro Javier García Ribot.